I Norge er det et generelt bålforbud fra 15. april til 15. september. I denne perioden er det forbudt å tenne opp bål og grill (også engangsgrill) i eller i nærheten av skog og annen utmark. Du må alltid forsikre seg om det er trygt å tenne bål der du er. Vær obs på vær- og vindforhold, og slukk godt før du forlater stedet.
Tips til trygg bålbrenning
Ta hensyn til skogbrannfare og vindforhold. Det er alltid den som brenner bål som har ansvaret for brannsikkerheten. Det bør være en voksen, edru person som er ansvarlig for bålet. Bålet må være i god avstand fra bebyggelse og vegetasjon. Det er ikke lov å brenne bål på svaberg. Bålet må ikke være større enn at du har kontroll på det og kan slukke ved behov. Ha egnede slukkemidler lett tilgjengelig. Det er forbudt å brenne plast, bygningsmaterialer og annen søppel. Når du forlater bålplassen skal bålet være helt slukket. (Kilde: DSB)